অসমে রাজধানীর ধাক্কায় ৮ টি হাতির মৃত্যু, লাইনচ্যুত ৫ টি কামরা

ওয়েবডেস্ক- অসমে (Assam) ট্রেন দুর্ঘটনা। মাঝরাতে কুয়াশা (Fog) ও অন্ধকারের (Dark Night) কারণে রাজধানী এক্সপ্রেসের ধাক্কায় আটটি হাতির (Elephant) মৃত্যু হয়েছে বলে খবর। জখম একটি শাবকও। এই দুর্ঘটনার কারণে ট্রেনের পাঁচটি কামরা লাইনচ্যুত। কোনও হতাহতের খবর না থাকলেও, ওই লাইনে ট্রেন চলাচল বিঘ্নিত হয়েছে।

জানা গেছে, রাত ২টো ১৭ মিনিটে সাইরং-নয়াদিল্লি রাজধানী এক্সপ্রেস (Sairang-New Delhi Rajdhani Express) এই দুর্ঘটনার মুখে পড়ে। গুয়াহাটি থেকে দুর্ঘটনাস্থল প্রায় ১২৬ কিলোমিটার দূরে। ওই জায়গাটি ‘এলিফ্যান্ট করিডর’ হিসেবে চিহ্নিত নয়। আচমকাই ট্রেনের সামনে পড়ে যায় হাতির দল। দ্রুত এমারজেন্সি ব্রেক চেপে দেন লোকো পাইলট। কিন্তু দুর্ঘটনা এড়ানো যায়নি। ট্রেনের ধাক্কায় মৃত্যু হয়েছে আটটি হাতির।

আরও পড়ুন- মধ্যরাতে মনরেগায় মুছল মহাত্মা! রাজ্যসভায় পাশ ‘জি রাম জি

এর পর দ্রুত ত্রাণ ট্রেন ও রেলকর্মীরা ঘটনাস্থলে পৌঁছে উদ্ধারকার্য শুরু করেন। লাইনের উপরে হাতিদের দেহাংশ ছড়িয়ে ছিটিয়ে ছিল। বগি লাইনচ্যুতও হওয়ার কারণে ট্রেন চলাচলে প্রভাব পড়ে। দীর্ঘক্ষণ ওই লাইনে ট্রেন চলাচল বন্ধ ছিল। এর ফলে অসম ও উত্তর-পূর্বের অন্যত্রও ট্রেন চলাচলে বিঘ্ন ঘটে। ক্ষতিগ্রস্ত কামরাগুলিতে থাকা যাত্রীদের অবশিষ্ট কামরাগুলির খালি বার্থে জায়গা করে দেওয়া হয়েছে।

জানা যাচ্ছে, ট্রেন গুয়াহাটি পৌঁছলে সেখানে অতিরিক্ত কামরা জুড়ে দেওয়া হবে ট্রেনটিতে। তার পরেই গন্তব্যের দিকে যাবে রাজধানী এক্সপ্রেস।

দেখুন আরও খবর-